Προς : Φαρμακευτικοί Σύλλογοι της Χώρας
 
Σας αποστέλλουμε την ενημέρωση της Ηλεκτρονικής Συνταγογράφησης αναφορικά με τη  δυνατότητα εκτέλεσης Εμβολίων Απευαισθητοποίησης με στοιχεία τιμολογίου.

«Ενημέρωση προς φαρμακοποιούς:
 
Σας ενημερώνουμε ότι τη Δευτέρα 9/2/2026 θα ενεργοποιηθεί στο Σύστημα Ηλεκτρονικής Συνταγογράφησης η δυνατότητα εκτέλεσης Εμβολίων Απευαισθητοποίησης με χρήση στοιχείων τιμολογίου.
Η ενεργοποίηση θα πραγματοποιηθεί το απόγευμα, στο χρονικό διάστημα 15:00 – 17:00. Κατά τη διάρκεια της διαδικασίας ενδέχεται να παρατηρηθούν για λίγα λεπτά καθυστερήσεις στη λειτουργία του συστήματος.
Προκειμένου να καλυφθούν περιπτώσεις εμβολίων απευαισθητοποίησης για τα οποία δεν έχουν επικολληθεί ταινίες γνησιότητας από τον ΕΟΦ, παρέχεται πλέον η δυνατότητα στους φαρμακοποιούς να εκτελούν τις σχετικές συνταγές καταχωρίζοντας, αντί της ταινίας γνησιότητας, τον αριθμό τιμολογίου παραλαβής του εμβολίου.
Παράλληλα, έχει επικαιροποιηθεί το Εγχειρίδιο Χρήσης Φαρμακοποιού, και συγκεκριμένα η ενότητα «Εκτέλεση εμβολίων απευαισθητοποίησης» (σελίδα 27).

